CELEX: 62016CN0308
Language: hu
Date: 2016-05-30 00:00:00
Title: C-308/16. sz. ügy: A Naczelny Sąd Administracyjny (Lengyelország) által 2016. május 30-án benyújtott előzetes döntéshozatal iránti kérelem – Kozuba Premium Selection sp. z o. o., székhelye: Varsó kontra Dyrektor Izby Skarbowej w Warszawie

12.9.2016   
            
            
               HU
            
            
               Az Európai Unió Hivatalos Lapja
            
            
               C 335/32
            
         A Naczelny Sąd Administracyjny (Lengyelország) által 2016. május 30-án benyújtott előzetes döntéshozatal iránti kérelem – Kozuba Premium Selection sp. z o. o., székhelye: Varsó kontra Dyrektor Izby Skarbowej w Warszawie
   (C-308/16. sz. ügy)
   (2016/C 335/43)
   Az eljárás nyelve: lengyel
   
      A kérdést előterjesztő bíróság
   
   Naczelny Sąd Administracyjny
   
      Az alapeljárás felei
   
   
      Felperes és fellebbező: Kozuba Premium Selection sp. z o. o., székhelye: Varsó (Warszawa)
   
      Alperes és ellenérdekű fél: Dyrektor Izby Skarbowej w Warszawie (a varsói adóhatóság igazgatója)
   
      Az előzetes döntéshozatalra előterjesztett kérdés
   
   Úgy kell-e értelmezni a közös hozzáadottértékadó-rendszerről szóló, 2006. november 28-i 2006/112/EK tanácsi irányelv (1) 135. cikke (1) bekezdésének j) pontját, hogy azzal ellentétes az olyan nemzeti szabályozás (a 2004. március 11-i Ustawa o podatku od towarów i usług [az árukat és szolgáltatásokat terhelő adóról szóló törvény; Dz. U. 54. szám, 535. alszám; módosításokkal; a továbbiakban: héatörvény] 43. cikke (1) bekezdésének 10. pontja), amely szerint az épületek, építmények vagy azok részeinek értékesítése mentes a héa alól, kivéve, ha
   
               a)
            
            
               az értékesítésre az első használatbavétel keretében vagy az első használatbavétel előtt kerül sor,
            
         
               b)
            
            
               az épület, építmény vagy annak részeinek első használatbavétele és értékesítése között kevesebb mint 2 év telt el,
               amennyiben a héatörvény 2. cikkének 14. pontja úgy határozza meg az első használatbavétel fogalmát, hogy az az épületek, építmények vagy azok részeinek az első vevő vagy az első használó részére – adóköteles tevékenységek végzése útján – használatra azt követően történő átadását jelenti, hogy ezen épületeket, építményeket vagy azok részeit
               
                           a)
                        
                        
                           felépítették, vagy
                        
                     
                           b)
                        
                        
                           korszerűsítették, ha a jövedelemadóra vonatkozó rendelkezések értelmében vett korszerűsítésre fordított költség a kezdőérték legalább 30 %-ának felelt meg?
                        
                     
         
      (1)  HL 2006. L 347., 1. o.